CCXXV.  Privilegium pro monasterio S. Miniatis juxta Florentiam.   (Veronae, Mart.) [  Annal. Camaldul.,  IV, 126.]
LUCIUS episcopus, servus servorum Dei, dilectis filiis ALBERTO Sancti Miniatis ejusque fratribus tam praesentibus quam futuris regularem vitam professis, in perpetuum.
Religiosam vitam eligentibus apostolicum convenit adesse praesidium, ne forte cujuslibet temeritatis incursus aut eos a proposito revocet, aut robur, quod absit! sacrae religionis infringat. Eapropter, dilecti in Domino filii, vestris justis postulationibus clementer annuimus, et abbatiam Sancti Miniatis, in quo divino mancipati estis obsequio sub beati Petri et nostra protectione suscipimus, et praesentis scripti privilegio communimus; imprimis siquidem statuentes, ut ordo monasticus, qui secundum Deum et beati Benedicti Regulam in eodem loco institutus esse dignoscitur, perpetuis in eo temporibus inviolabiliter observetur. Praeterea quascunque possessiones, quaecunque bona impraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo praestante, poterit adipisci, firma tibi, tuisque successoribus, et illibata permaneant; in quibus haec propriis duximus exprimenda vocabulis: Locum ipsum in quo memorata ecclesia sita est cum omnibus adjacentiis et pertinentiis suis; ecclesiam Sancti Nicolai cum adjacente parochia, sicut eam juste et sine controversia possidetis, a rivo scilicet Corbuli usque . . . . . super Arnum; ecclesiam Sancti Petri juxta Imam cum curte et pertinentiis suis . . . . . de Musciano cum pertinentiis suis . . . . . . decimationem . . . . . . quam habetis in . . . . . . de Intinnula . . . . . . et nunc pacifice possidetis; eam etiam quam habetis in plebe Sancti Petri . . . . . to in territorio plebis Sanctae Mariae de Pineta; ecclesiam Sanctae Mariae de Quinto cum curte et pertinentiis suis, decimationem quam habetis in plebe Sancti Martini de Sexto; ecclesiam Sanctae Mariae de Novule cum curte et pertinentiis suis; decimationem quam habetis in toto plebatu Sancti Martini de Corella cum curte et omnibus decimationibus et pertinentiis suis; ecclesiam Sanctae Mariae de Albuino cum pertinentiis suis; ecclesiam Sancti Donati in plano majore; castrum Montis-Acuti cum ecclesia et pertinentiis suis; castrum Montis-Alti cum ecclesia, curte et pertinentiis suis; patronatum quem habetis in ecclesia Sancti Andreae de Doccia; possessionem de Campi; decimam quam habetis in plebatu Sancti Stephani de Campi; decimam quam habetis in plebe de Empuli; decimas de monte Crucis et de monte Fesuli, ecclesiam Sancti Petri de Camilia cum pertinentiis suis; omnem decimationem quam habetis in podio Sancti Miniatis et in plebe Sanctae Reparatae, sicut hactenus eam canonice tenuistis, et nunc sine controversia possidetis. Liceat vobis quoque clericos et laicos . . . . . . liberos et absolutos ad conversionem recipere, et eos sine contradictione retinere. Cum autem generale interdictum terrae fuerit liceat vobis non pulsatis campanis, clausis januis, exclusis excommunicatis et interdictis, suppressa voce divina officia celebrare. Antiquas et rationabiles consuetudines ecclesiae vestrae usque ad praesentia tempora observatas et decimas quas a quadraginta annis usque nunc pacifice possidetis, vobis auctoritate apostolica roboramus et confirmamus. Sepulturam vero ipsius loci liberam esse concedimus, ut eorum devotioni, qui se illic sepeliri deliberaverint, et extremae voluntati, nisi excommunicati vel interdicti sint, nullus obsistat, salva tamen justitia illarum ecclesiarum a quibus mortuorum corpora assumuntur. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur eorum, pro quorum gubernatione ac sustentatione concessa sunt usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur in futurum ecclesiastica saecularisve persona, etc. ADJUVA NOS, DEUS, SALUTARIS NOSTER. Ego Gratianus Sanctorum Cosmae et Damiani diaconus Ego Lucius catholicae Ecclesiae episcopus. Ego Theodorus episcopus Portuensis et Sanctae Rufinae sedis episcopus. Ego Henricus Albanensis episcopus. Ego Joannes presb. card. tit. Sancti Marci. Ego Laborans presb. card. Sanctae Mariae trans Tiberim, tit. Calixti. Ego Pandolfus presb. card. tit. XII Apostolorum. Ego Ardicio diaconus cardinalis Sancti Theodori. card. Ego Soffredus Sanctae Mariae in Via Lata diac. card. Ego Albinus Sanctae Mariae Novae diac. card. Datum Veronae per manum Alberti, sanctae Romanae Ecclesiae presb. card. et cancellarii . . . . Martii, indictione tertia, Incarnationis Dominicae anno 1184, pontificatus vero domni Lucii papae III anno IV.